सामान एकत्र करें अपने सामान के साथ परीक्षण करें
पैस्टल्स कई रूप के होते हैं जैसे ऑयल पैस्टल्स, हार्ड पैस्टल्स, सॉफ्ट पैस्टल्स, और पैस्टल्स  पेंसिल्स। उन सब के विशिष्ट गुण होते हैं। ऑयल पैस्टल्स में मोम और अक्रिय तेल भी होता है। भिन्न संरचना और वजन वाले पैस्टल पेपर मिलते हैं। वे अक्सर ऐक्रेलिक और वॉटर कलर पेंटिंग के लिए उपयोग करे जाने वाले कागज़ से ज्यादा खुरदरे होते हैं। क्योंकि पैस्टल को एकदम बराबर सतह पर चिपकना नहीं पसंद है।  पैस्टल पेपर भिन्न रंगों में मिलते हैं। अपने रंग के घनत्व और परिपूर्णता  की वजह से पैस्टल्स रंगीन कागज़ पर बहुत अच्छा काम करते हैं। पैस्टल्स पेपर को कभी कभी "लेड" इफ्फेक्ट (laid effect) के साथ बनाते हैं। अर्थात उसके एक ओर का ग्रेन पास पास पंक्तियों से बना होता है और कागज़ की दूसरी ओर की सतह हलकी सी चित्तीदार होती है। एक प्रकार का पैस्टल पेंटिंग करने का कागज़ कार्बरंडम (गीला और सूखा) या मोटे रेगमाल के समान होता है। ये सब प्रयोग करने के लिए मज़ेदार कागज़ हैं। मान लीजिये कि आप तय नहीं कर पा रहे हैं की किस प्रकार का कागज़ या पैस्टल लें तो हर प्रकार के कुछ पैस्टल और कागज़ के टुकड़े लें। प्रयोग करके देखें कि हर एक की क्या अच्छाई या बुराई है। सॉफ्ट पैस्टल्स, हार्ड पैस्टल्स और पैस्टल पेन्सिल्स को एक दूसरे की जगह नहीं उपयोग कर सकते हैं पर एक पेंटिंग में उनको साथ में इस्तेमाल करना संभव है। पर ऑयल पैस्टल्स को अन्य प्रकार के पैस्टल्स के साथ मिलाना या ब्लेंड करना मुश्किल हो सकता है। पैस्टल्स खरीदते समय इस बात का ध्यान रखें। ऑयल पैस्टल्स, हार्ड पैस्टल्स, सॉफ्ट पैस्टल्स और पैस्टल पेंसिल्स, सबके भिन्न गुण होते हैं। आप प्रयोग करके  उनके बारे में पता करें।  हर प्रकार के पैस्टल्स को कागज़ के टुकड़े पर फेरें। उनके द्वारा बनाई गयी विशिष्ट रेखाओं को देखें। एक पैस्टल्स पेंसिल उठायें, आप देखेंगे कि वह एक पारंपरिक ग्रेफाइट पेंसिल जैसी होती है। उसके द्वारा बनायी गई रेखा या स्ट्रोक भी पारंपरिक पेंसिल के समान विस्तृत होगा। एक सॉफ्ट पैस्टल पेंसिल की नरम संरचना को छूकर देखें। उससे कागज़ पर रेखा खींचते समय देखें कि कितना दबाव डालने से उसका कितना रंजक कागज़ पर चढ़ता है। एक कागज़ के टुकड़े पर हार्ड पैस्टल लगायें। उससे कागज़ पर यूँही कुछ ड्रॉ करें। उसे उसके अंतिम हिस्से से, फिर उसकी साइड से उपयोग करें। इस प्रकार से बनाई गयी रेखाओं के अंतर को देखें। पैस्टल को कसके और हलके से दबाकर रेखाएं खींचें और उनकी भिन्नता पर ध्यान दें।
आप किस प्रकार के पैस्टल्स उपयोग करना चाहेंगे ये तय करें: पैस्टल पेंटिंग के लिए इस्तेमाल करे जाने वाले कागज़ो के बारे में जानें: अपने स्थानीय आर्ट सप्लाई स्टोर्स से पैस्टल्स और पैस्टल पेपर खरीदें: अपनी हर एक चीज के गुणों को जाँचें:
https://www.wikihow.com/Paint-With-Pastels https://www.wikihow.com/Paint-With-Pastels
Acquiring Materials Experimenting With Your Materials